text: Ingen Final Four til Sønderjyske
  27 oktober 2016 kl. 05.34
  Sønderjyske tabte onsdag aften på hjemmebane 32-27 til BSV Silkeborg i pokalturneringen - og der med brast drømmen om en plads i Final Four. Torsdag aften mødes Ribe-Esbjerg og KIF Kolding København i et opgør om den sidste plads.
  Kvartfinalen blev endestationen for Sønderjyske i i denne omgang af pokalturneringen Santander Cup.
  Sønderjyske kunne følge med den første snes minutter af kampen.Silkeborg-Bjerringbro vandt 1. halvleg 16-12 - og  trods god sønderjysk fight kunne gæsterne ikke indhentes og det hele endte med et nederlag på 32-27.
  Dermed er Bjerringbro-Silkeborg (BSV) som det tredje hold klar til pokalturneringens Final Four, som Aalborg og Skjern også har spillet sig frem til.
  I aften kæmper Ribe-Esbjerg og  KIF Kolding København om den sidste plads.
  Ribe-Esbjerg har aldrig tidligere været i pokalturneringen. Og det ser både klubbens spillere og chefttræner frem til.
  Claus Uhrenholt, cheftræner, Ribe-Esbjerg: "- Det er stort, hvis vi kan kvalificere os for første gang til Final Four"
  -  KIF Kolding København, ikke et hvilket som helst hold. Uanset deres seneste resultater, er det et tophold i Danmark med en række stjernespillere. Det er stort, hvis vi kan kvalificere os for første gang til Final Four, siger Ribe-Esbjergs cheftræner Claus Uhrenholt til klubbens hjemmeside.
  De to hold mødes i Blue Water Dokken i Esbjerg kl. 20,30. Kampen kan også følges på TV 2 Sport.
  Final Four afvikles i den første weekend i februar.
  